
58 DR.31.10.2013 

 
kerana masih terdapat ramai rakyat berpendapatan rendah yang tidak dapat memohon 
pinjaman perumahan disebabkan gaji mereka yang kecil.   

Menyentuh tentang luar bandar, saya akan terus kepada permohonan Tuan Yang 
di-Pertua,  iaitu pada masa ini kita mengucapkan terima kasih.  Memang banyak perubahan 
di Limbang dari segi pembangunan jalan raya luar bandar, bekalan elektrik luar bandar, dan 
juga bekalan air luar bandar.  Hanya ada satu, dua perkara iaitu tentang jalan.  Pada masa 
ini Jalan Meritam -Telahak - Bong Abai fasa 1 sudah siap.  Fasa kedua pun sedang dalam 
pembinaan sebanyak 75% tetapi terbengkalai.  Sudah mencecah dua tahun belum siap-
siap lagi.  Jadi, ini membantutkan pembangunan tanah di kawasan kampung-kampung di 
sepanjang Sungai Limbang.   

Justeru dari itu, saya ingin memohonlah kepada kerajaan, kalaulah kontraktor ini 
tidak mampu hendak buat, batalkan sahaja kontrak mereka dan teruskan, masukkan yang 
baki ini dalam fasa ketiga untuk membina jalan yang saya sebutkan tadi ini.  Disebabkan 
jalan ini, kalau hanya berhenti di fasa 2, tidak ada fasa 3, jalan ini menjadi gajah putih di 
tengah-tengah hutan belantara.  Jadi, fasal 3 mesti dilaksanakan sebagai satu loop di 
kawasan pedalaman, kawasan di sepanjang Sungai Limbang.  Jadi, saya minta supaya 
fasa 2 ini disiapkan.  Mungkin dimasukkan sekali dalam fasa 3.   

Satu lagi ialah tentang Jalan Bong Ubur - Mentawai fasa I dalam pembinaan.  
Alhamdulillah berjalan dengan lancar.  Saya berharap dalam rolling plan baru ini bajet ini 
akan diteruskan membina fasa II yang menuju kepada Gunung Buda dan terus ke Gunung 
Mulu iaitu kawasan World Heritage, tarikan pelancong di Sarawak.   

Selain itu, dari segi pendidikan pula, saya mengucapkan terima kasih kepada 
kerajaan kerana banyak perubahan telah berlaku di luar bandar, tentang sekolah-sekolah di 
luar bandar.  Ada sebuah sekolah SK Tanjong.  Saya difahamkan tender telah pun di dalam 
proses pemanggilan tender.  Saya berharap ia akan dapat dilaksanakan sebelum sekolah 
itu sendiri terjun dalam Sungai Limbang disebabkan oleh masalah hakisan.   

Satu lagi ialah bekalan air luar bandar.  Pada masa ini dari Pekan Limbang menuju 
ke sebuah sub district iaitu pekan Nanga Medamit 26 batu jaraknya.  Separuh daripada 
bekalan air sudah sampai sepanjang jalan menuju ke situ.  Saya berharap sebagai janji 
PRU-13, top prioriti dengan izin, saya minta fasa II daripada Simpang Ukong ke Pekan 
Medamit yang di sana ada SMK, ada SR, ada sekolah rendah, sekolah menengah, pekan 
baru, komersial center dan sebagainya, semua ada dilaksanakan.  Jalan ada, lampu 
elektrik, yang belum ada bekalan air luar bandar.   

■1620 

Jadi, saya minta dalam bajet ini akan diberi keutamaan untuk menyambung 
daripada Simpang Ukong ke pekan kecil Nanga Mendamit ini. Satu lagi ialah di kawasan 
bekalan air luar bandar ini juga kawasan Ulu Pandaruan. Dalam penggal lepas sehinggalah 
pada awal tahun ini, paip air sudah siap. Semua paip telah ditanam, pili bomba semua 
sudah siap di sepanjang menuju ke rumah panjang. Malangnya, air tidak boleh disalurkan. 
Mungkin wrong paper work dahulu. They forgot, dengan izin, lupa hendak bina high level 
tank. Paip ada tetapi air tidak ada, tidak cukup. Jadi, saya minta ini juga diutamakan 
sebelum ia menjadi gajah putih dan menjadi laughing stock. 

Dari segi pendidikan pula, ada satu lagi itu tentang sebuah sekolah pastinya hasil 
lawatan Yang Amat Berhormat Timbalan Perdana Menteri pada tahun 2012 ke pedalaman 
Limbang membuahkan hasil setelah melihat sendiri keadaan sekolah Nanga Merit dengan 
murid yang telah mendapat peruntukan sebanyak RM17 juta. Terima kasih di atas perhatian 
tetapi saya ingin menekankan agar supaya banyak perkara lain dalam pembinaan sekolah 
ini supaya jambatan gantungnya juga dibina yang mana jambatan ini telah pun roboh 
sebulan selepas TPM melawat sekolah itu disebabkan banjir. 

Saya juga mohon kepada kerajaan iaitu sebuah SMK Limbang. Bantuan kepada 
SMK Limbang yang berada dalam keadaan daif. Jumlah pelajar 1,222 orang dan keadaan 
kelas serba daif yang hanya memiliki blok kayu dan blok konkrit. Makmal dan bilik khas 
serta kemudahan sukan dalam keadaan uzur dan tidak lengkap. Juga kawasan sekolah 
yang tidak dipagar, malah asrama perempuan juga terpaksa dijadikan bilik darjah dan 
kerusi meja pelajar yang rosak juga dibaiki atas inisiatif PIBG. Saya telah pun beberapa kali 
memohon, memberi keutamaan kepada SMK Limbang ini. Sekolah menengah yang dibina 



kerana masih terdapat ramai rakyat berpendapatan rendah yang tidak dapat memohon pinjaman perumahan disebabkan gaji mereka yang kecil. Menyentuh tentang luar bandar, saya akan terus kepada permohonan Tuan Yang di-Pertua, iaitu pada masa ini kita mengucapkan terima kasih. Memang banyak perubahan di Limbang dari segi pembangunan jalan raya luar bandar, bekalan elektrik luar bandar, dan juga bekalan air luar bandar. Hanya ada satu, dua perkara iaitu tentang jalan. Pada masa ini Jalan Meritam-Telahak- Bong Abai fasa 1 sudah siap. Fasa kedua pun sedang dalam pembinaan sebanyak 75% tetapi terbengkalai. Sudah mencecah dua tahun belum siap- siap lagi. Jadi, ini membantutkan pembangunan tanah di kawasan kampung-kampung di sepanjang Sungai Limbang. Justeru dari itu, saya ingin memohonlah kepada kerajaan, kalaulah kontraktor ini tidak mampu hendak buat, batalkan sahaja kontrak mereka dan teruskan, masukkan yang baki ini dalam fasa ketiga untuk membina jalan yang saya sebutkan tadi ini. Disebabkan jalan ini, kalau hanya berhenti di fasa 2, tidak ada fasa 3, jalan ini menjadi gajah putih di tengah-tengah hutan belantara. Jadi, fasal 3 mesti dilaksanakan sebagai satu loop di kawasan pedalaman, kawasan di sepanjang Sungai Limbang. Jadi, saya minta supaya fasa 2 ini disiapkan. Mungkin dimasukkan sekali dalam fasa 3. Satu lagi ialah tentang Jalan Bong Ubur- Mentawai fasa I dalam pembinaan. Alhamdulillah berjalan dengan lancar. Saya berharap dalam rolling plan baru ini bajet ini akan diteruskan membina fasa II yang menuju kepada Gunung Buda dan terus ke Gunung Mulu iaitu kawasan World Heritage, tarikan pelancong di Sarawak. Selain itu, dari segi pendidikan pula, saya mengucapkan terima kasih kepada kerajaan kerana banyak perubahan telah berlaku di luar bandar, tentang sekolah-sekolah di luar bandar. Ada sebuah sekolah SK Tanjong. Saya difahamkan tender telah pun di dalam proses pemanggilan tender. Saya berharap ia akan dapat dilaksanakan sebelum sekolah itu sendiri terjun dalam Sungai Limbang disebabkan oleh masalah hakisan. Satu lagi ialah bekalan air luar bandar. Pada masa ini dari Pekan Limbang menuju ke sebuah sub district iaitu pekan Nanga Medamit 26 batu jaraknya. Separuh daripada bekalan air sudah sampai sepanjang jalan menuju ke situ. Saya berharap sebagai janji PRU-13, top prioriti dengan izin, saya minta fasa II daripada Simpang Ukong ke Pekan Medamit yang di sana ada SMK, ada SR, ada sekolah rendah, sekolah menengah, pekan baru, komersial center dan sebagainya, semua ada dilaksanakan. Jalan ada, lampu elektrik, yang belum ada bekalan air luar bandar. #1620. Jadi, saya minta dalam bajet ini akan diberi keutamaan untuk menyambung daripada Simpang Ukong ke pekan kecil Nanga Mendamit ini. Satu lagi ialah di kawasan bekalan air luar bandar ini juga kawasan Ulu Pandaruan. Dalam penggal lepas sehinggalah pada awal tahun ini, paip air sudah siap. Semua paip telah ditanam, pili bomba semua sudah siap di sepanjang menuju ke rumah panjang. Malangnya, air tidak boleh disalurkan. Mungkin wrong paper work dahulu. They forgot, dengan izin, lupa hendak bina high level tank. Paip ada tetapi air tidak ada, tidak cukup. Jadi, saya minta ini juga diutamakan sebelum ia menjadi gajah putih dan menjadi laughing stock. Dari segi pendidikan pula, ada satu lagi itu tentang sebuah sekolah pastinya hasil lawatan Yang Amat Berhormat Timbalan Perdana Menteri pada tahun 2012 ke pedalaman Limbang membuahkan hasil setelah melihat sendiri keadaan sekolah Nanga Merit dengan murid yang telah mendapat peruntukan sebanyak RM17 juta. Terima kasih di atas perhatian tetapi saya ingin menekankan agar supaya banyak perkara lain dalam pembinaan sekolah ini supaya jambatan gantungnya juga dibina yang mana jambatan ini telah pun roboh sebulan selepas TPM melawat sekolah itu disebabkan banjir. Saya juga mohon kepada kerajaan iaitu sebuah SMK Limbang. Bantuan kepada SMK Limbang yang berada dalam keadaan daif. Jumlah pelajar 1,222 orang dan keadaan kelas serba daif yang hanya memiliki blok kayu dan blok konkrit. Makmal dan bilik khas serta kemudahan sukan dalam keadaan uzur dan tidak lengkap. Juga kawasan sekolah yang tidak dipagar, malah asrama perempuan juga terpaksa dijadikan bilik darjah dan kerusi meja pelajar yang rosak juga dibaiki atas inisiatif PIBG. Saya telah pun beberapa kali memohon, memberi keutamaan kepada SMK Limbang ini. Sekolah menengah yang dibina.